Ovaj ugovor nastao je kao rezultat saradnje Advokatske kancelarije SOG / Samardžić, Oreški & Grbović i Srpske filmske asocijacije i preporučuje se članovima SFA, kao i svim partnerskim organizacijama prilikom zakupa lokacija za snimanje. U delove Ugovora koji su obeleženi zelenim potrebno je uneti podatke u zavisnosti od lokacije, dok je delove koji su obeleženi žutim moguće izmeniti ili obrisati iz Ugovora.

	UGOVOR O ZAKUPU LOKACIJE

	

	Ovaj Ugovor o zakupu lokacije („Ugovor“) je zaključen u [uneti mesto], dana [uneti datum] između sledećih ugovornih strana:

	

	[unesite ime zakupodavca], sa prebivalištem/sedištem u ul. [uneti adresu], [uneti mesto], registrovan kod Agencije za privredne registre pod brojem [uneti] / JMBG: [uneti] („Zakupodavac”), koje zastupa [uneti], direktor, i

	[unesite ime zakupca], sa prebivalištem/sedištem u ul. [uneti adresu], [uneti mesto], registrovan kod Agencije za privredne registre pod brojem [uneti] / JMBG: [uneti] („Zakupac”), koje zastupa [uneti], direktor.

	

	Zakupodavac i Zakupac će u daljem tekstu biti pojedinačno označeni kao „Strana”, a zajednički kao “Strane”.

	

	Preambula


	S OBZIROM DA je Zakupodavac vlasnik [unesite opis lokacije], koja se nalazi na adresi [unesite adresu], [unesite mesto], na katastarskoj parceli br. [uneti], KO [unesite katastarsku opštinu] bliže opisana u Prilogu 1 ovog Ugovora („Zakupljena površina);

	

	S OBZIROM DA je Zakupac privredno društvo koje se bavi proizvodnjom kinematografskih dela, audio-vizuelnih proizvoda i televizijskog programa;

	

	S OBZIROM DA Zakupac ima nameru da organizuje snimanje određenih scena na Zakupljenoj površini za potrebe snimanja [filma / televizije / reklame] [uneti naziv ili blizi opis predmeta snimanja] („Predmet snimanja“)

	

	SADA, DAKLE, Strane su se dogovorile sledeće:  

	

	Predmet Ugovora

	

	Zakupodavac se saglašava da Zakupac koristi Zakupljenu površinu i to samo za Svrhu zakupa lokacije u skladu sa odredbama ovog Ugovora.

	

	Zakupodavac se obavezuje da obezbedi Zakupcu, u okviru Zakupljene površine ili u njenoj neposrednoj blizini: 
· [unesite opis, npr utičnicu ili na drugi način pristup električnoj energiji, česmu sa tekućom vodom, wc i sl.], i
· [unesite] broj parking mesta.

	

	Zakupodavac ovim daje izričitu saglasnost Zakupcu da može koristiti Predmet zakupa za Svrhu zakupa lokacije, kao i sve pokretne stvari i pripatke koji se nalaze na Predmetu zakupa.

	

	Zakupodavac je izričito saglasan da Zakupac može ukoliko je to neophodno za svrhu realizacije Predmeta snimanja da napravi kopiju (rekonstrukciju) Zakupljene površine na nekoj drugoj lokaciji.

	

	Svrha zakupa lokacije

	

	Zakupac će koristiti Zakupljenu površinu isključivo u svrhe snimanja scena za Predmet snimanja („Svrha zakupa lokacije’’).

	

	U cilju realizovanja Svrhe zakupa lokacije, Zakupac ima pravo da postavi privremene objekte na Predmetu zakupa što uključuje ali se ne ograničava na privremene kontejnere, scenografiju, rasvetu, kamere, agregate, [uneti], kao i svu drugu opremu neophodnu za ispunjenje Svrhe zakupa lokacije.

	

	Sve troškove vezane za postavljanje bilo kakve opreme i pokretnosti definisanih iznad i donetih od strane Zakupca će snositi Zakupac. Dodatno, sve troškove izmeštanja ove opreme i pokretnih stvari donetih od strane Zakupca i čišćenja Zakupljene površine će snositi Zakupac. Zakupac će po okončanju Period zakupa predati Zakupljenu površinu Zakupodavcu u istom stanju u kom ga je primio. Sve troškove vraćanja Zakupljene površine i njegove okoline u takvo stanje će snositi Zakupac.

	

	Prava intelektualne svojine

	

	Zakupac  ekskluzivno poseduje i posedovaće prava svake vrste i prirode na svim fotografijama, snimcima i drugom audio-vizuelnom materijalu napravljenom u skladu sa ovim Ugovorom za potrebe  Predmeta snimanja, a vezi sa Svrhom zakupa lokacije, i ima pravo da, sve u okvirima dozvoljenim primenjivim propisima, koristi (ili da po sopstvenoj diskrecionoj odluci, ne koristi) te fotografije i/ili snimke i/ili druge audio-vizuelni materijal na bilo koji način i u bilo kojim medijima, trenutno postojećim ili ubuduće izmišljenim, po svom izboru (uključujući ali se ne ograničavajući na emitovanje na televiziji, internetu, bioskopima, kao i u svim drugim medijima kako štampanim tako i digitalnim u kontekstu Svrhe zakupa). 

	

	Ugovorne strane saglasno konstatuju da Zakupčeva prava iz člana 3.1. ovog Ugovora su vremenski i prostorno neograničena i mogu se prenositi trećim licima bez bilo kakve dalje saglasnost Zakupodavca.

	

	U slučaju da je za potrebe realizacije prava iz člana 3.1. ovog Ugovora Zakupca, potrebna bilo kakva saglasnost, izjava, dozvola ili bilo koji drugi akt Zakupodavca, odnosno zaključenje posebnog ugovora o prenosu prava iz člana 3.1 sa Zakupodavca na Zakupca, Zakupodavac se obavezuje da u roku od 3 dana od dana prijema poziva Zakupca, potpiše sa Zakupcem svu dokumentaciju neophodnu radi realizacije prava Zakupca.

	

	Radi izbegavanja svake sumnje, Zakupodavac nema pravo na posebnu naknadu za prenos ili ustupanje bilo kakvih prava intelektualne svojine Zakupcu po osnovu ovog Ugovora, osim Zakupnine koja će u sebi uključivati i naknadu za bilo kakav eventualan prenos prava intelektualne svojine koja proistekne iz ovog Ugovora.

	

	Ukoliko Zakupodavac ne postupi u skladu sa članom 3.3. ovog Ugovora, pored obaveze da naknadi svu nastalu štetu Zakupcu, uključujući izgubljenu dobit, Zakupodavac će Zakupcu isplatiti ugovornu kaznu u iznosu od 100 EUR za svaki dan zakašnjenja, a svakako ne više od 1000 EUR.

	

	Period zakupa

	

	Strane su saglasne da će Zakupac biti ovlašćen da koristi Zakupljenu površinu za Svrhu zakupa lokacije u periodu od [uneti datum] do [uneti datum] (“Period zakupa”), s tim da će Zakupac stupiti u posed Zakupljene površine dana [uneti datum] u [uneti] časova (“Dan preuzimanja”). 

	

	Na Dan preuzimanja Strane će pregledati Zakupljenu površinu i istog dana će potpisati zapisnik u kome će opisati trenutno stanje Zakupljene površine koji će sadržati fotografije Zakupljene površine urađenih u vreme pregleda („Zapisnik o predaji“). Nacrt Zapisnika o predaji je priložen u Prilogu 2 ovog Ugovora i čini njegov sastavni deo, a Ugovorne strane su saglasne da će potpisan zapisnik od strane obe Ugovorne strane naknadno priložiti uz ovaj Ugovor.Strane se saglašavaju da će potpisi Strana na Zapisniku o primopredaji biti dokaz da je posed nad Zakupljenom površinom prenet sa Zakupodavca na Zakupca.


	

	U slučaju da zbog lošeg vremena ili drugih okolnosti koje se nalaze van uticaja Zakupca (npr. iznenadne bolesti glavnog glumca, direktora fotografije ili drugog ključnog člana filmske ekipe i sl.), Svrha zakupa lokacije ne može ostvariti za vreme trajanja Perioda zakupa, Period zakupa će se automatski produžiti pod istim uslovima za ono vreme koliko su trajale takve okolnosti, bez prava Zakupodavca da zahteva dodatnu naknadu.

	

	Ukoliko okolnosti iz člana 4.3. ovog Ugovora traju duže od 10 dana, obe Strane imaju pravo na raskid ovog Ugovora bez prava da zahtevaju naknadu štete, dok Zakupodavac ima pravo da traži da mu se isplati Zakupnina srazmerno za one dane kada je Zakupac zaista koristio Zakupljenu površinu. 

	

	U slučaju da Zakupodavac ne preda posed nad Zakupljenom površinom Zakupcu na Dan preuzimanja, Zakupac ima parvo da jednostrano raskine ovaj Ugovor će slanjem pisanog obaveštenja Zakupodavcu na adresu iz ovog Ugovora.

	

	Ugovorne strane prihvataju da Ugovor može ostati na snazi ukoliko se Strane tako saglase u narednom roku od 3 dana.

	

	Zakupac će isprazniti od ljudi I sostvenih stvari i predati posed nad Zakupljenom površinom Zakupodavcu najkasnije [uneti datum]. godine, do 24:00h, u istom stanju u kom ga je i preuzeo. Kao dokaz predaje poseda Zakupljene površine, Strane će potpisati zapisnik o primopredaji koji će biti dokaz da je Predmet zakupa ispražnjen i da je posed nad Zakupljenom površinom predat Zakupodavcu u skladu sa ovim Ugovorom, („Zapisnik o napuštanju prostora). Zakupodavac i Zakupac se neće ponašati nerazumno prilikom potpisivanja Zapisnika o napuštanju prostora.

	

	Ukoliko Zakupac propusti da isprazni i preda posed nad Zakupljenom površinom kao što je određeno iznad, Zakupac će Zakupodavcu isplatiti ugovornu kaznu u iznosu od 100 EUR za svaki dan zakašnjenja, a svakako ne više od 1000 EUR.

	

	Zakupac će biti odgovoran ukoliko Zakupodavac pretrpi bilo kakvu štetu usled nepažnje ili neblagovremenog napuštanja Predmeta zakupa od strane Zakupca u skladu sa ovim Ugovorom.

	

	Pravo prečeg zakupa – Strane su saglasne da Zakupac ima pravo prečeg zakupa Zakupljene površine po isteku Perioda zakupa pod identičnim uslovima iz ovog Ugovora, u slučaju da Zakupac ima potrebu da ponovo koristi Zakupljenu površinu za potrebe Predmeta snimanja (potrebu za dosnimavanjem novih scena, ponovnim snimanje starih scena i sl.).

	

	Upotreba Zakupljene površine

	

	Zakupac se obavezuje da će koristiti Zakupljenu površinu samo u skladu sa Svrhom zakupa lokacije.

	

	Zakupac će biti odgovoran za pribavljanje bilo kakvog odobrenja i/ili licence i/ili dozvole koja jeste ili može biti propisana Zakonom i/ili propisima grada, a koja je u vezi sa Ugovorom i sa korišćenjem Zakupljene površine od strane Zakupca, ukoliko je Zakon predvideo Zakupca kao obveznika pribavljanja takve saglasnosti. 

	

	Zakupodavac se obavezuje da Zakupcu pruži svu neophodnu pomoću kako bi Zakupac ispunio svoje u skladu sa članom 5.2. ovog Ugovora, uključujući davanje svih potrebnih odobrenja, saglasnost, dozvola, kao i preduzimanje svih drugih radnji neophodnih pred državnim organima.


	

	Zakupac će biti odgovoran za svu štetu prouzrokovanu na Zakupljenoj površini. Ne dirajući opštost navedene odredbe, ovim se precizira da će Zakupac biti odgovoran za svu štetu koja nastane na Zakupljenoj površini, a koja je nastala kao posledica ostvarenja Svrhe zakupa lokacije, i/ili Zakupčeve krivice ili nepažnje, posebno u pogledu bilo koje štete nastale kao posledica postavljanja ili uklanjanja bilo koje opreme ili pokretnih stvari u skladu sa ovim Ugovorom („Šteta prouzrokovana od strane Zakupca“).

	

	Zakupac se obavezuje da informiše Zakupodavca pisanim putem o svoj šteti prouzrokovanoj nad Zakupljenom površinom, najkasnije u roku od 5 radnih dana nakon što postane svestan da je šteta nastupila. Zakupac je obavezan da nadoknadi Zakupodavcu troškove popravke Štete prouzrokovane od strane Zakupca, u roku od 30 dana od dana fakture Zakupodavca. 

	

	Zakupodavac je dužan da prvo pokuša da naknadi svu nastalu štetu iz polisa osiguranja Zakupca u skladu sa članom 7.4. ovog Ugovora, te da tek ukoliko navedene polise ne pokriju štetu u celosti, za razliku se obrati Zakupcu radi naknade štete.	Comment by Nemanja Providžalo: Ukoliko nema polisa osiguranja, ovaj član je potrebno brisati.

	

	Zakupac će upozoriti Zakupodavca ukoliko planira da snima određene eksplicitne ili druge scene za potrebe Predmeta snimanja na Zakupljenoj površini, ukoliko iste vređaju javni moral ilimogu da dovedu do narušavanja ugleda Zakupljene površine pre početka Perioda zakupa. 

	

	U slučaju iz člana 5.7. ovog Ugovora, Zakupac može da odluči da otkrije Zakupodavcu deo scenarija Predmeta snimanja koji se odnosi konkretno na scene koje će se snimati na Zakupljenoj površini, pod uslovom da Zakupodavac prethodno potpiše sa Zakupcem ugovor o poverljivosti.

	

	Zakupac je obavestio Zakupodavca o sadržaju scenarija koji zahteva upotrebu pirotehnike I Zakupodavac je saglasan da Zakupac može koristiti pirotehnička i druga sredstva neophodna za snimanje Predmeta snimanja, a ukoliko usled korišćenja takvih sredstava nastane bilo kakva šteta na Zakupljenoj površini, Zakupac je dužan da istu otkloni u razumnom roku ili naknadi štetu Zakupodavcu u novcu ukoliko vraćanje u pređašnje stanje nije moguće. Zakupac se obavezuje da preduzme sve potrebne mere zaštite na Zakupljenoj površini kako bi predupredio nastupanje bilo kakvih štetnih posledica od upotrebe pirotehničkih sredstava.

	

	Zakupnina

	

	Zakupnina za zakup Zakupljene površine tokom Perioda zakupa iznosi ukupno RSD [uneti] ([slovima] dinara) bez PDV-a po danu snimanja („Zakupnina“).	Comment by Nemanja Providžalo: Alternativa za ovaj član glasi:

Zakupnina za zakup Zakupljene površine za jedan dan Perioda zakupa iznosi [uneti] ([slovima] dinara) bez PDV-a.

The Rent for the lease of Lease Area for one day of Lease Term amounts to RSD [insert] ([in words] dinars) without VAT.

Ovo se može primenjaviti u slučaju da je zakupcu u interesu kada se zakupnina plaća ne za ceo period zakupa, već samo za one dane kada se stvarno vrši snimanje.

	

	Za vreme Perioda zakupa, Zakupac će plaćati Zakupninu umanjenu za 50% za one dane koji su Zakupcu neophodni za pripremu Zakupljene površine u skladu sa Svrhom zakupa lokacije, odnosno za one dane koji su Zakupcu neophodni da napusti Zakupljenu površinu i vrati je u prethodno stanje u skladu sa članom 4.6. ovog Ugovora.

	

	Zakupac se obavezuje da plati Zakupninu Zakupodavcu u roku od [uneti] dana od dana prijema uredno ispostavljene fakture Zakupodavca.

	

	Naknada se plaća isključivo na račun Zakupodavca otvorenog kod [uneti ime banke] [uneti broj racuna]. 


	

	Pored Zakupnine, Zakupac se obavezuje da Zakupodavcu naknadi troškove električne energije i drugih komunalnih usluga koje nastanu za vreme Perioda zakupa na Zakupljenoj površini. 	Comment by Nemanja Providžalo: Alternativa članovima 6.5 I 6.6.

Strane saglasno konstatuju da su svi troškovi komunalnih usluga za zakup Zakupljene površine uračunati u Zakupninu, te da Zakupac nije dužan da Zakupodavcu plati bilo kakve dodatne troškove.
/
The Parties mutually agree that all utility costs for the lease of the Lease Area are calculated within the Rent, therefore the Tenant is not obliged to pay to the Landlord any other additional costs.

U ovom slučaju potrebno je brisati član 6.6.

	

	Za svrhu utvrđivanja tačnog iznosa troškova iz člana 6.5. ovog Ugovora, Strane će popisati stanja odgovarajućih brojila koja se nalaze na Zakupljenoj površini na Dan preuzimanja, te će ovi podaci čini sastavni deo Zapisnika o preuzimanju. Zakupac se obavezuje da Zakupodavcu naknadi ove troškove u roku od 10 dana od dana prijema obaveštenja Zakupodavca da su ovi troškovi dospeli na naplatu. 

	

	Odgovornost i osiguranje

	

	Zakupodavac ne snosi odgovornost u pogledu bilo kakve povrede i/ili gubitka i/ili oštećenja imovine bilo koje vrste (direktno ili indirektno) prouzrokovane Zakupcu i/ili radnicima i/ili zaposlenima i/ili zastupnicima i/ili korisnicima i/ili posetiocima i/ili njihovim zvanicama i/ili bilo kojoj drugoj osobi koja je prisutna na Zakupljenoj površini, ili u nekom drugom prostoru u državini Zakupca prema dozvoli Zakupodavca. Dogovoreno je da je iz ove odredbe isključena bilo kakva šteta koja nastane kao posledica namere ili grube nepažnje Zakupodavca. Posebno se naglašava da je Zakupac jedini i isključivo odgovoran za održavanje i obezbeđenje opreme I scenografije postavljene na Zakupljenoj površini za vreme Perioda zakupa.

	

	Za vreme trajanja Perioda zakupa / Za vreme dok trajanja aktivnosti Zakupca radi realizovanja Svrhe zakupa lokacije Zakupodavac će zabraniti pristup bilo kojim trećim licima Zakupljenoj površini, a naročito novinarima, televizijama, radio stanicama i bilo kojim drugim licima za koja nije dobio prethodnu pisanu saglasnost Zakupca.  	Comment by Nemanja Providžalo: Alternativno postavljeno u zavisnosti od toga kakva je lokacija, odnosno da li je moguće zabraniti pristup drugim licima dok traje snimanje.

	

	Radi obezbeđivanja privatnosti i poverljivosti Predmeta snimanja, Zakupac ima pravo da angažuje društvo koje pruža usluge fizičkog i tehničkog obezbeđenja na Zakupljenoj površini, sa čime se Zakupodavac izričito saglašava i prihvata. 

	

	Zakupac se obavezuje da osigura i održava tokom celokupnog važenja ovog Ugovora osiguranje protiv opšte štete učinjene trećim licima, osiguranje od štete na imovini, i osiguranje od odgovornosti poslodavca, da bi se osigurao od odgovornosti za bilo kakve povrede bilo kog lica koje se nalazi u Zakupljenoj površini i/ili okolini ili od povrede radnika Zakupca ili drugog unajmljenog osoblja od strane Zakupca. Takvo osiguranje će biti zaključeno sa osiguravajućim društvom po izboru Naručioca, na sumu osiguranja od [uneti] EUR po štetnom događaju i ukupno za ceo period trajanja osiguranja, za bilo koji i svaki gubitak, telesnu povredu ili štetu pričinjenu imovine. Zakupodavac mora biti naveden kao dodatni osiguranik. Polise osiguranja će sadržati klauzulu kojom se osiguravač odriče prava na naknadu štete od Zakupodavca.	Comment by Nemanja Providžalo: Ukoliko zakupodavac ne zahteva prethodno pribavljanje polise osiguranja, ovaj član se može ceo brisati.

	

	Zakupodavac garantuje Zakupcu da je jedini i isključivi vlasnik Zakupljene površine, da poseduje sva potrebna ovlašćenja da zaključi ovaj Ugovor, odnosno da Zakupljenu površinu u zakup, da ne postoje prava trećih lica odnosno da druge smetnje koje bi onemogućile ili otežale izvršavanje ovog Ugovora.

	

	Zakupodavac je obavezan da pre Dana preuzimanja Zakupljene površine od strane Zakupca pisanim putem obavesti Zakupca o svim nedostacima i/ili opasnostima koje se nalaze u okviru Zakupljene površine, a koje mogu da dovedu do povrede bilo kog člana ili predstavnika Zakupca i/ili člana filmske ekipe i/ili oštećenja imovine Zakupca ili trećih lica koji borave na Zakupljenoj površini.

	

	U slučaju nastanka bilo kakve štete na licima ili stvarima Zakupca i/ili članova filmske ekipa zbog propusta Zakupodavca da obavesti Zakupca u skladu sa članom 7.6. ovog Ugovora, Zakupodavac je dužan da Zakupcu naknadi svu pretrpljenu štetu i/ili da nadoknadi Zakupcu bilo kakve iznose koje Zakupac isplatio trećim licima ili članovima filmske ekipe po takvom osnovu.

	

	Poverljivost

	

	Strane su saglasne da su sve odredbe i uslovi ovog Ugovora i sve poverljive informacije dobijene tokom izvršenja ovog Ugovora, koje nisu javno dostupne, strogo poverljive i da se ne smeju otkrivati bilo kom trećem licu u bilo kom trenutku tokom trajanja ovog Ugovora ili nakon isteka ili prevremenog raskida ovog Ugovora, bez prethodne pisane saglasnosti druge Strane.

	

	Radi izbegavanja sumnje, Strane su saglasne da će se za poverljive informacije naročito smatrati podaci o Predmetu snimanja, scenariju, datumima snimanja, scenografiji, kostimima, glumcima i drugom osoblju koje učestvuje u realizaciji Predmeta snimanja, kao i sve druge informacije koje eventualno budu otkrivene Zakupodavcu od strane Zakupca ili do kojih Zakupodavac sam dođe za vreme trajanja izvršenja ovog Ugovora.

	

	U slučaju da tokom ispunjenja obaveza iz ovog Ugovora, Zakupodavac i/ili njegovi predstavnici, zaposleni, podizvođači itd. dođu u kontakt sa poverljivim informacijama koji pripadaju Zakupcu, njegovim zaposlenima, predstavnicima, Zakupodavac će obezbediti sve poverljive informacije od neovlašćenih pristupa i obelodanjivanja, čuvaće ih tajnim, obezbediće mere obezbeđenja u najmanjoj meri u kojoj čuva sopstvene poverljive informacije i koristiće ih/obelodaniti, kako je dozvoljeno ovim Ugovorom ili primenjivim pravom.

	

	U slučaju povrede ili narušavanja ove odredbe, Zakupac ima pravo da momentalno raskine Ugovor, da zahteva naknadu za bilo koju i svu štetu i Zakupodavac će biti u potpunosti odgovoran Zakupcu i svim trećim stranama za sve štete.

	

	Povreda ugovornih odredbi

	

	Ne dirajući u odredbe bilo kojeg Zakona, svaka od navedenih radnji ili propuštanja će se smatrati materijalnom povredom odredaba ovog Ugovora („Materijalna povreda“). U slučaju Materijalne povrede, Zakupodavac odnosno Zakupac, u zavisnosti od slučaja, mogu jednostrano raskinuti Ugovor. Materijalne povrede su: 

	

	Korišćenje Zakupljene površine od strane Zakupca za bilo šta drugo osim Svrhe zakupa lokacije;

	

	Neplaćanje bilo kog iznosa ili bilo kog dela iznosa, isplate koja pada na Zakupca prema ovom Ugovoru, između ostalog, Zakupodavcu i/ili bilo kom trećem licu, uključujući ali ne ograničavajući se na Zakupninu;

	

	Ometanje ili na bilo koji drugi način onemogućavanje Zakupca u korišćenju Zakupljene površine za vreme Perioda zakupa;

	

	Ukoliko se ispostavi da bilo koja garancija Zakupodavca iz člana 7.5 ovog Ugovora nije tačna;

	

	Kršenje obaveze poverljivosti od strane Zakupodavca u skladu sa članom 8 ovog Ugovora, i

	

	Neizvršavanje obaveze Zakupca u pogledu predaje poseda nad Predmetom zakupa u vreme i na način u skladu sa ovim Ugovorom.


	

	Ostalo

	

	U slučaju nastanka spora iz odnosno u vezi sa ovim Ugovorom, Strane se saglašavaju da pokušaju da spor reše mirnim putem. Ukoliko spor ne može mirno da se reši, isti će rešiti stvarno nadležan sud prema mestu nalaženja nepokretnosti.

	

	Bilo kakva obaveštenja u vezi sa ovim Ugovorom biće učinjena u pismenoj formi i dostavljena na dole pomenutu adresu ugovornih strana (a) preporučenom poštom (b) kurirom, sa troškovima isporuke plaćenim unapred (c) lično, uz pisani dokument koji služi da potvrdi da je obaveštenje dostavljeno, pri čemu se uzima da je obaveštenje učinjeno od trenutka kad je obaveštenje preuzeto ili je preuzimanje odbijeno od strane Strane kojoj je isto poslato ili na dan kad je ostavljeno u pošti, ili na dan kad se dostavnica vrati kao neuručena.


	Adrese za dostavljanje:

	

	sa strane Zakupodavca: [unesite adresu];


	sa strane Zakupca: [unesite adresu].


	Ovaj Ugovor stupa na snagu na dan njegovog potpisivanja.

	

	Ovaj Ugovor je sačinjen u dva primerka na srpskom i engleskom jeziku, pri čemu će svaka Strana dobiti po jedan primerak. U slučaju nesklada između srpske i engleske verzija, srpska verzija ovog Ugovora će prevladati.

	

	Izvršavanje ovog Ugovora opoziva bilo koje i sve prethodne ugovore, bilo pismene bilo usmene, zaključene između Ugovornih strana uključujući i njihove izmene i dopune.




	Za Zakupodavca

________________________
Ime: [unesite ime]
Funkcija: [unesite funkciju]
	
	Za Zakupca

________________________
Ime: [unesite ime]
Funkcija: [unesite funkciju]

SKICA LOKACIJE


PRILOG 2
Nacrt Zapisnika o predaji

